ทางด่วนอู้ฟู่ กทพ.แจกโบนัส 5 เดือน ปี 62 กำไรกว่า 6 พันล้าน
บอร์ดอนุมัติ 2 ทางด่วนฟรีช่วงปีใหม่,นายสุรงค์ บูลกุล ประธานคณะกรรมการการทางพิเศษแห่งประเทศไทย (บอร์ด กทพ.) เปิดเผยว่า ที่ประชุมบอร์ด เมื่อวันที่ 21 พ.ย.ที่ผ่านมา เห็นชอบตามที่ กทพ.เสนอการจัดสรรเงินโบนัสประจำปี 2562 ให้กับพนักงาน โดยคำนวณจากผลกำไรสุทธิประจำปีงบประมาณ 2562 ได้เท่ากับ 6,702 ล้านบาท คิดเฉลี่ยพนักงานจะได้รับคนละ 5 เดือน ซึ่งจะจ่ายให้เดือน ม.ค.2563 และที่ประชุมเห็นชอบแต่งตั้งนายสราวุธ ทรงศิวิไล อธิบดีกรมทางหลวง เป็นประธานคณะกรรมการสรรหาผู้ว่าการ กทพ. คนใหม่ แทนนายสุชาติ ชลศักดิ์พิพัฒน์ ที่ จะครบวาระเนื่องจากมีอายุครบ 60 ปี ในเดือน ก.ค.2563 ,ประธานบอร์ด กทพ.กล่าวว่า ที่ประชุมยังเห็นชอบกำหนด ให้ค่าผ่านทางทางพิเศษสายบูรพาวิถีหรือทางด่วนสายบางนา-ชลบุรี และทางพิเศษสายกาญจนาภิเษก หรือทางด่วนสายบางพลี-สุขสวัสดิ์ ในช่วงเทศกาลปีใหม่ 2563 ฟรี 8 วัน ตั้งแต่เวลา 00.01 น. ของวันที่ 27 ธ.ค. 2562 ถึง 24.00 น. ของวันที่ 3 ม.ค. 2563 และให้ กทพ. เสนอ รมว.คมนาคมลงนามประกาศใช้ส่วนลดค่าผ่านทาง 5 บาท สําหรับรถ 4 ล้อ ที่ใช้อีซี่พาสสำหรับทางด่วน 1 เฉพาะฝั่งขาเข้าเมือง 4 ด่าน ได้แก่ ด่านดินแดง ด่านบางนา ด่านดาวคะนอง และด่านบางจากและทางด่วนขั้นที่ 2 ฝั่งขาเข้า 2 ด่าน ได้แก่ ด่านประชาชื่น และด่านอโศก 4 ระหว่างเวลา 04.00-07.00 น. เริ่มวันที่ 6 ม.ค.2562 จนถึงวันที่ 6 มี.ค.2563,นอกจากนี้ ที่ประชุมได้พิจารณาการประกาศรายชื่อผู้รับจ้าง โครงการทางพิเศษสายพระราม 3-ดาวคะนอง-วงแหวนรอบนอก สัญญา 1 และสัญญา 3 เนื่องจากมีการร้องเรียนเรื่องคุณสมบัติของผู้ที่ผ่านการคัดเลือก โดยมอบหมายให้ผู้ว่าการ กทพ.หารือกับนายสราวุธ บอร์ด กทพ. ส่วนสัญญา 2 และสัญญา 4 ได้ประกาศรายชื่อผู้รับจ้างหลังมีการชี้แจงข้อเท็จจริง แต่บริษัทเอกชนที่เป็นผู้ร้องเรียนได้ยื่นอุทธรณ์.
ที่ประชุมบอร์ด เมื่อวันที่ 21 พ.ย.ที่ผ่านมา เห็นชอบตามที่ กทพ.เสนอการจัดสรรเงินโบนัสประจำปี 2562 ให้กับพนักงาน โดยคำนวณจากผลกำไรสุทธิ
กทพ.,ทางด่วน,โบนัส,บอร์ด กทพ.,สราวุธ ทรงศิวิไล,สุชาติ ชลศักดิ์พิพัฒน์,ค่าผ่านทาง,ข่าวทั่วไป